
Uvod 


Pitanja kao što su Postoji li Bog?, Ako Bog postoji, kako to dokazati?. Treba li nam vjera u 
Boga uopće u životu?, i brojna druga su pitanja koja si ljudi postavljaju gotovo svakodnevno, 
vrlo su aktualna i gotovo da ne postoji čovjek koji se u jednom trenutku svoga života nije 
susreo s nedoumicom oko vjere u postojanje Boga. Čini se i da su društvo, društvene 
okolnosti, mjesto življenja, kultura i slično ti koji imaju veliki utjecaj na odluku pojedinca i na 
njegov izbor kada se radi o vjerovanju da Bog postoji i u konačnici o samom prakticiranju 
vjere. Isto tako, od pojedinaca se traži da se izjasne, da se opredijele, da se priklone određenoj 
masi vjernika ili onih koji to nisu, no sve manje se prihvaća suzdržanost i ravnodušnost prema 
Bogu jer je uvelike rasprostranjeno mišljenje da se pitanje vjere ne smije zanemariti te da ono 
igra važnu ulogu u životima ljudi, pa čak i da predstavlja svrhu života. 

Ipak, koliko je vjerovanje u Boga bitno za življenje i ispunjavanje životnih vrijednosti ostaje 
na svakome od nas da procijeni. To dokazuje i činjenica da u svijetu ima puno ateista ili 
agnostika koji smatraju da žive ispunjen i sretan život, uspješni su i zadovoljni Vjera u Boga 
nije dio njihovih svakodnevnih aktivnosti, no možda to je vjera u nešto sasvim drugačije i 
drugima neznano. Vjernike pak njihov izbor veseli, daje im snagu, motivira ih i na kraju 
krajeva im služi jer je njihov pokretač. Treba li uopće suditi o tome tko je u pravu, tko će biti 
sretniji i bolji? Treba li se itko opravdavati za svoju odluku o tome kojoj će se religiji 
prikloniti? Zašto je bitno imati razlog kojim bi drugima dokazali da je naš izbor ispravan? 

Ovaj rad će se prvenstveno orijentirati na implikacije pragmatizma na sam fenomen 
vjerovanja i na religiju. Radi se o učenju prema kojemu treba priznavati i prakticirati ona 
vjerovanja koja u praksi vode do uspješnih i korisnih rezultata. Kroz rad će se otvoriti 
prethodno spomenuta pitanja i analizirat će se stavovi filozofa koji su ponudili pragmatičke 
argumente za vjeru u Boga. Prikazat će se i kako pragmatizam kao teorija brani i podržava 
ona vjerovanja, a to su osobito religijska, za koja nemamo dobre i konkretne dokaze, pa ipak 
se pokazuju relevantnima za mnoge ljude. Na samom kraju rada, u zaključnom dijelu, iznijet 
će se zaključci koji proizlaze iz rada, najbolje rješenje problema i vlastiti osvrt. 

1. Pragmatizam 


1.1. Povijest i razvoj pragmatizma 

Pragmatizam kao pojam izveden je iz grčke riječi pragma što znači djelovanje, rad, čin, a 
otuda proizlaze i riječi praksa i praktičan koje koristimo svakodnevno u našem jeziku. Prvi 
koji je uveo taj pojam u filozofiju bio je Charles Peirce, logičar, matematičar i z nanstvenik. 
On je u svom tekstu iz 1878. godine pod nazivom How To Make Our Ideas Clear (Kako naše 
ideje učiniti jasnima) istaknuo da su naša vjerovanja ustvari pravila za djelovanje te da, kako 
bi naše misli o nekom predmetu učinili jasnima, potrebno je razmotriti koji bi bili praktični 
učinci, tj. posljedice, koje bi taj predmet mogao povlačiti za sobom. Na taj način, Peirce je 
odredio glavno načelo pragmatizma koje je u sljedećih nekoliko godina ostalo nezapaženo, no 
zahvaljujući W ii lia mu Jamesu, koji je uto doba bio cijenjena javna figura, a kasnije i profesor 
na Harvardu, ideja pragmatizma je naišla na odobravanje i prihvaćanje. 1 Uz Peircea i Jame sa, 
John Dewey smatra se jednim od najznačajnijih utemeljitelja pragmatizma koji je osobito 
isticao i branio instrumentalizam kao jezgru pragmatizma. Spomenuta tri filozofa smatraju se 
glavnim misliocima pragmatizma i nazivaju se klasičnim pragmatistima. Oni su bili ti koji su 
uspjeh pokrenuti taj filozofski pravac u Novome svijetu, a koji je upravo odgovarao 
"praktičnom djelatnom duhu američkog čovjeka i koji je neposredno izražavao njegovu 
optimističku vjeru u modernu tehnologiju industrijske civilizacije" (Kalin, 1995: 212). 

Naime, za pragmatiste, bitne su činjenice i konkretne vrijednosti za život. Bilo koja teorija 
mora se pokazati korisnom u praksi. Uostalom sva vjerovanja koja posjedujemo i teorije u 
koje vjerujemo služe nam upravo u praksi, u djelovanju. 2 Isto tako, pojmovi korisno i istinito 
su kod pragmatista izjednačeni. Pojam korisno može predstavljati razne vrste korisnosti 
(osobna korist, društvena korist,...), međutim istina je svedena na oruđe, iliti instrument 
korisnosti To znači da je neko uvjerenje, propozicija ili saznanje instrument čije se značenje 
konstruira prema posljedici (konzekvensu) koje ono ima. Uspješnost i učinkovitost nekog 
stava biti će pokazatelj njegove istinitosti, kriterij vrednjovanja tog stava. 3 Drugim riječima, 
ideje koje su dio našeg iskustva postaju istinite kada nam "pomažu da uspostavimo 
zadovoljavajuće odnose s drugim dijelovima našeg iskustva" (James, 2001: 35), kada se na te 

1 James, W., Pragmatizam , Zagreb, Ibis grafika, 2001, str. 28. - 29. 

2 Kalin, B., Povijest filozofije, Zagreb, Školska knjiga, 1995, str. 212. 

1 Životić, M., Pragmatizam i sav remena filozofija , Beograd, No lit, 1966, str. 161. — 162. 

ideje možemo osloniti i kada nas vode ka uspješnosti, pouzdanosti, "štedeći nam snagu" 
(James, 2001: 36). Tada je ideja istinita instrumentalno jer ima sposobnost da bude 
djelotvorna. 

Pragmatički argument zabilježen je još kod Platona, u njegovom djelu Menon (86b-c) gdje 
Sokrat objašnjava Menonu kako se vrijednost nekog vjerovanja očituje u njegovom 
pozitivnom ishodu Ideja je da ako želimo postati boljii i hrabriji ljudi i ako će nas određeno 
vjerovanje voditi ka tom cilju, onda su upravo prednosti tog vjerovanja te koje to vjerovanje 
čine poželjnim za nas. Pragmatički argumenti nam pomažu da opravdamo radnje koje činimo 
kako bismo postigli neki cilj ili zadovoljili želje koje imamo. Argument možemo formirati i 
ovako: 


"Činiti A uzrokuje ih pridonosi B-u, a u mom je interesu da se B ostvari. 
Stoga, imam razlog činiti A". 4 


Što se tiče razvoja pragmatizma tijekom dvadesetog stoljeća, bitno je istaknuti da se njegov 
utjecaj smanjivao u periodu prve polovice tog stoljeća. Mah broj filozofa bio je upućen u 
djela i rad klasičnih pragmatista, a i središnju ulogu u filozofiji tog vremena imah su analitički 
filozofi. No, sedamdesetih godina pojavili su se filozofi koji su imah veliki interes za spisima 
i idejama klasičnih pragmatista. Pragmatizam je tada bio prepoznat kao ideja koja bi mogla 
dati značajan doprinos filozofiji. Tu su najveću ulogu imali Richard Rorty, Hilary Putnam i 
Robert Brandom koji su svojim filozolškim stavovima označili daljnji razvoj pragmatičke 
tradicije. 5 


4 Stanford Encyclopedia of Philosophy, https://plato.stanford.edU/entries/pragmatic-belief-god/#MorArgPraArg 
(stranica posjećena 23. lipnja 2017.) 


5 Stanford Encyclopedia of Philosophy, https://plato.stanford.edu/entries/pragmatism (stranica posjećena 23. 
lipnja 2017.) 

1.2. William James i pragmatička teorija istine 


Spomenula sam da je za pragmatiste istina, najopćenitije rečeno, svedena na korisnost. To 
znači da je neka teorija ili stav istinit onda kada je korisno u njega vjerovati. Korisnost je 
glavna odlika istine. Vjerovanja koja se pokažu "najisplativijima", koja mogu biti najbolje 
opravdanje za određena djelovanja ikoja ukonačnici promiču uspjeh su istinita. 6 7 

U ovom odjeljku posvetit ću se pragmatističkom shvaćanju istine Williama Jamesa koji je 
pragmatizam učinio popularnim razradivši ideje već spomenutog C. Peircea. Prije toga, kao 
uvod u njegovo poimanje pragmatizma, reći ću nešto više o Jamesovoj ličnosti i zanimanjima. 

William James rođen je 1842. godine u New Yorku i u to vrijeme bio je neobična pojava na 
tada prisutnoj znanstveno-filozofskoj sceni Osim kao filozof, bio je poznat i kao psiholog 
koji se bavio istraživanjem mentalnih fenomena koristeći se introspektivnom metodom 
Upravo se u tom periodu psihologija počinje izdvajati kao zasebna znanost. Njegov interes 
proširio se i na polje umjetnosti, točnije slikarstva i književnosti. Može se reći da je James bio 
vrlo ekscentrična ličnost, obrazovan i nadaren, a tijekom života bio je u mogućnosti odlaziti 
na brojna putovanja koja su mu dala uvid u zbivanja na onu stranu Atlantika, Ameriku. 
Diplomirao je na medicinskom fakultetu, a sve do svoje smrti (1910. godine) ostaje na 
Harvardu. Unatoč zanimanju za nekol ik o disciplina, filozofija i psihologija ostaju trajno 
područje interesa za Jamesa. Slijede objave njegovih glavnih filozofskih djela i uzdizanje 
Jamesa kao jednog od glavnih mislilaca zlatnog doba američke filozofije. Ono što ga je 
posebno zan im alo bio je svijet svakodnevnog ljudskog iskustva i zdravog razuma, ali kao 
znanstvenik, pokušava sagraditi most između uvjerenja koje nalaže zdrav razum i onih na 
koje ukazuje znanstvena slika svijeta. Njegov cilj bio je izlazak filozofije iz akademskih 

n 

okvira i ostavljanje traga u svijetu ljudske djelatnosti 

Ideal Jamesovog ranog pragmatizma kreće od misli-vodilje C. Peircea prema kojoj se 
značenje mentalnih struktura određuje prema njihovim mogućim posljedicama. Naime, 
Peirceov pragmaticizam izrastao je iz njegove logike. On je prije svega ukazao na to kako su 
naša vjerovanja ustvari pravila za djelovanje, ali je pojam prakse protumačio kao proces u 
osnovi kojeg stoje zakoni logičkog mišljenja. S druge strane, James je smatrao da je praksa 
individualna djelatnost usmjerena na zadovoljenje osobnih interesa i potreba. Na Jamesovo 
poimanje prakse i općenito nauke o pragmatizmu utjecalo je i njegovo bavljenje psihologijom 

6 Internet Encyclopedia of Philosophy, http://www.iep.utm.edu/truth/#H6 (stranica posjećena 23. lipnja 2017.) 

7 James, W., op.cit., str. V.-VU. 

U svojoj knjizi Principi psihologije naglasio je da je djelovanje ljudskog intelekta teleološki 
(svrhoviti) proces usmjeren na zadovoljenje ljudskih potreba, a mentalna aktivnost jedna je od 
kvaliteta ljudskog ponašanja koja se mora proučavati upravo biheviorističkom analizom 
njezinih vanjskih manifestacija. Jednostavnije rečeno, James je rekao kako se procesi u našem 
umu odvijaju u svrhu ispunjenja naših interesa te se njihovo uspješno funkcioniranje otkriva 
upravo kroz rezultate koje ostvarujemo našim djelovanjem 8 

Šesto poglavlje, točnije šesto predavanje svoje knjige Pragmatizam, James započinje s 
izlaganjem pragmatističkog shvaćanja istine. Najopćenitije kako se istina može definirati je to 
da se kaže da su istinite ideje one koje se podudaraju sa stvarnošću i tako zapravo 
predstavljaj u kopiju stvarnosti. Pragmatisti na to upućujusvoja uobičajena pitanja: 


Proglasite li ideju ili vjerovanje istinitim, što će njezina istinitost konkretno 
promijeniti u nečijem stvarnom životu? Kako će se istina ostvariti? Koja će 
iskustva biti drugačija u odnosu na ona koja bi nastupila kada bi vjerovanje bilo 
pogrešno? (James, 2001: 111) 


Odgovor koji daju je sljedeći: 

Istinite ideje jesu one koje smo u stanju usvojiti, vrednovati, potkrijepiti i 
provjeriti. Pogrešna vjerovanja su ona koja to nismo u stanju. Istinitost ideje nije 
statično svojstvo koje je u njoj sadržano. Istina se događa ideji. Ona postaje 
istinitom, nj u do gađaj i čine istinitom (James, 2001: 111) 

Posjedovanje istinitih teorija za pragmatiste znači posjedovanje neprocjenjivih instrumenata 
za djelovanje. Zapravo je ljudska dužnost upravo potraga za takvim teorijama koje su od 
iznimne važnosti za ljudski život jer služe kao sredstva da bi se postigla druga životna 
zadovoljenja. U tom smislu nam je potrebna istina. James navodi primjer čovjeka koji se 
izgubi u šumi i traga za kravljom stazom u nadi da će ga ona odvesti do nekakve nastambe. 
Njegova zamisao da krene putem za koji vjeruje da je kravlja staza i tako dođe do nastambe je 
korisna zato jer je korisna kuća koja je objekt te zamisli. Praktična vrijednost istinitih ideja 
proizlazi iz praktične važnosti koju za nas imaju objekti tih ideja. Također, pragmatisti će reći 


8 Životić, M., op.cit., str. 51. - 52. 

da važnost tih objekata nije trajna pa tako primjerice, u nekim drugim okolnostima, nastamba 
u šumi uopće ne mora za mene imati nikakvu korist te će mi biti potpuno beskorisno i 
nevažno posjedovati ideju o korisnoj kući usred šume. To znači da možemo posjedovati neke 
ideje koje će nam u nekom danom trenutku biti praktično relevantne i važne za ispunjenje 
potrebe i tada naše vjerovanje u tu ideju postaje aktivne jer nam naprosto treba. Tada možemo 
rećida je ideja "korisna jer je istinita ili da je istinita jer je korisna" (James, 2001: 113). Istina 
se veže za način na koji nas određena situacija u iskustvu dovodi do situacija do kojih se 
isplati biti doveden. Dakle, istina ima "funkciju vođenja koje se isplati" (James, 2001:113). 

Prema tome, nije potrebno ni da svaki put kada se služimo nekim vjerovanjem ga iznova 
provjeravamo. Svakodnevno se služimo satom i gledamo u njega kada moramo negdje stići. 
Vjerujemo daje to što vidbno na zidu sat iako, naravno, ne provjeravamo svaki put skriveni 
mehan iza m koji ga čini onime što jest. Vjerujemo da taj sat pokazuje točno vrijeme i da ćemo 
stići tamo gdje moramo ako se vodimo tbn satom I doista, uvijek smo do sada došli na 
vrijeme, obavili što smo morali i sat je poslužio svrsi. Uostalom, svako provjeravanje znači i 
gubljenje vremena što je u svakom smislu ne-praktično i nepotrebno za obične životne 
poslove. Na taj način funkcioniraju i sve druge istine za pragmatiste. "Naše misli i vjerovanja 
prolaze sve dok ih ništa ne osporava, kao što novčanice prolaze sve dok ih netko ne odbije 
prihvatiti" (James, 2001: 115). To znači da su sve te misli i vjerovanja kojbna se službno već 
jednom potvrđene i ustanovljeno je da rade, bilo od strane nas osobno ib nekih drugih ljudi i 
tako mi zapravo trgujemo svojim istinama. 

Prije sam spomenula da se istina općenito definira kao podudaranje sa stvarnošću. 
Pragmatisti, točnije James, podudaranje definiraju ovako: 


Bilo koja ideja koja nam (...) pomaže da se odnosbno prema stvarnosti ili prema 
njezinim pripadostima, ideja koja naše napredovanje ne ometa razočarenjima, koja 
je činjenično usklađena s cjelokupnim okvirom stvarnosti i ovome prilagođava 
naš život - ta će se ideja u dovoljnoj mjeri podudarati da udovolji danom uvjetu. 
Ona će u odnosu na tu stvarnost važiti kao istinita. (James, 2001: 118) 


Najkraće rečeno, pragmatist pod podudaranjem podrazumijeva svaki proces "vođenja od 
sadašnje ideje do nekog budućeg pojma, pod jedinbn uvjetom da on odvija uspješno" (James, 

2001: 119), da bude isplativ. Ta uspješnost o kojoj James govori je prije svega uspješnost za 
nas, za naše osobne preferencije i za našu korist. Korist koju nam donose istinite ideje je 
razlog zašto smo dužni tragati za tim idejama i slijediti ih. Kao što neistinite ideje donose 
dugoročnu štetu, tako ove istinite djeluju korisno. 9 

William James u drugim poglavljima svoje knjige Pragmatizam ističe kako je pragmatička 
metoda ta koja može razrješiti neka metafizička pitanja oko kojih filozofi često spore, a čini 
se da nikako ne mogu pronaći konačan odgovor. To su npr. pitanja jedinstva i mnoštva ili pak 
materije i duha. Pragmatisti smatraju da se ti pojmovi trebaju protumačiti tako da se razmotri 
praktična posljedica tih pojmova, tj. kakva bi razlika u konačnici bila u slučajevima kada bi 
pojam bio istinit ih lažan. U tome se očituje, kaže James, empiristička ćud pragmatizma te 
napuštanje racionalizma, a priori razloga, nepromjenjivih načela i apsoluta. To znači da se 
pragmatisti ne obavezuju na to da postoji samo jedna jedina istina koja je konačna i koja se ne 
može mijenjati. Dapače, pragmatička metoda nije rješenje već program s kojim krećemo 
naprijed i iznova stvaramo novu prirodu i usvajamo teorije koje su funkcionalne i pomoću 
kojih se orijentiramo za budućnost. 10 


1.3. Pragmatizam naspram drugih teorija istine 

Kao što je već istaknuto, pragmatizam se ne ograničava na postojanje jedne jedinstvene istine, 
već otvara mogućnost za postojanje više istina ukoliko su one za nas korisne i vode nas prema 
uspješnom ishodu. Međutim, mnogi filozofi su zamjerili takvom razmišljanju i glavna kritika 
bila je ta što pragmatizam izravno vodi u relativizam, a to bi značilo da ono što je za nekoga 
korisno i samim time istinito, za drugoga ne mora biti. Također, mogućnost za neuspjeh i 
pogrešivost je uvijek prisutna jer neko uvjerenje kojim se vodimo na kraju može rezultirati 
promašajem, a ako tragamo za istinom, ne smijemo ostaviti mjesta za pogrešku. 

Korespondencijska teorija istine je nastarija tradicionalna teorija koja je dominantna još od 
Platona i Aristotela i prema kojoj je neko vjerovanje istinito ukol ik o ono korespondira, 
odnosno odgovara stvarnosti tj. činjenicama u svijetu. Prema tome, svijet koji nas okružuje je 
neovisan o našem umu i postoje činjenice o tom svijetu koje mi ipak možemo spoznati. Onda 

9 James, W., op.cit., str. 109 - 128. 

10 Ibid, str. 28. - 36. 

kada se naša vjerovanja podudaraju sa stvarnim stanjem svijeta, tada znamo istinu. Neki 
pragmatisti uglavnom smatraju daje korespondencijska teorija potpuno pogrešna i da ju treba 
odbaciti, dok drugi misle da je nepotpuna. Glavne zamjerke koje pragmatisti navode su 
sljedeće: prije svega, ne možemo provjeriti da naša vjerovanja doista korespondiraju 
stvarnosti pa samim time niti dokazati, a i teško je tvrditi da istinitost vjerovanja odgovara 
stvarnom stanju stvari koje su neovisne o tome tko i što o njima misli. Mi ne možemo tvrditi 
da nam je stvarnost dostupna i da ju doista možemo spoznati takvu kakva jest. Pragmatisti 
jednostavno žele imati kriterij putem kojeg će prepoznati istinu, i to je za njih uspješnost, a 
korespondencijska teorija to ne nudi 11 James dodatno pojašnjava koji je glavni problem s 
korespondencijskom teorijom. Kriterij istine ne može biti slaganje mišljenja sa stvarnošću 
prije samog praktičnog djelovanja jer mi ne možemo znati kakva je prava stvarnost prije 
prakse. 12 

S druge strane, teorija na koju se pragmatisti mogu osloniti je koherencijska teorija istine. 
Vjerovanje se može smatrati opravdanim ako pripada koherentnom skupu vjerovanja, 
odnosno, skupu u kojemu su sva naša vjerovanja usklađena i ne proturječe jedni drugima. 
Tune je istina ovisna o vjerovanjima koja već posjedujemo ikoja zajedno čine jedan povezani 
i smisleni sustav. 13 James objašnjava kako svaki pojedinac posjeduje određenu količinu starih 
vjerovanja. Događa se da, prilikom stjecanja novih iskustava, čovjek se susreće s novim 
vjerovanjima koja mogu narušiti ona stara ili naprosto biti nespojiva i u neskladu s njima. No, 
čovjek će teško odbaciti vjerovanja koja već posjeduje te će radije htjeti izmijeniti ovo novo 
vjerovanje ih pokušati usvojiti neko drugo i tako sačuvati stari skup vjerovanja koja su za 
njega istinita. Dakle, usvajanjem novih vjerovanja, pokušavamo maksimalno očuvati stara, a 
odbacujemo objašnjenja koja bi dovela u pitanje sva prethodna shvaćanja i tako uzdrmala 
postojeći sustav vjerovanja. "Novo mišljenje smatra se istinitim upravo u onoj mjeri u kojoj 
zadovoljava nečiju želju da se ono što je novo u iskustvu uklopi u temeljni skup vjerovanja" 
(James, 2001: 38). Osobitu važnost James pridaje upravo ulozi koju imaju stare istine jer one 
čine osnovu za ove nove. Naravno, sve to u službi uspješnosti i zadovoljenja ljudskih potreba 
jer upravo djelotvornost novih vjerovanja je ono što ih čini istinitima. 

Već sam ranije spomenula kako se pragmatizam zapravo okreće od racionalizma i traženja 
objektivne istine. U otkrivanju objektivne istine, zadovoljenje ljudske potrebe nije bilo 

11 Internet Encyclopedia of Philosophy, http://www.iep.ut rn.edu/pragmat i/#H2 (stranica posjećena 23. lipnja 
2017.) 

l2 Životić, M., op.cit., str. 55. 

13 Internet Encyclopedia of Philosophy, http://www.iep.utm.edu/coherent/ (stranica posjećena 23. lipnja 2017.) 

presudno, tragalo se za ne ispra vljivim istinama, ali je preobrazba nekih matematičkih ili 
logičkih stavova pokazala da su istine ipak podložne promjenama. Racionalisti nikako nisu 
mogli prihvatiti da se o istini priča u množini, da se gleda njihova korisnost i uspješnost jer je 
sve to upućivalo na privremenost istine, a to nije u skladu s idejom o jednoj i nepromjenjivoj 
istini, apsolutu. 


Istina za pragmatista postaje skupni naziv za sve one ob lik e vrijednosti koje su 
izričito djelotvorne u iskustvu. Za racionalista ona ostaje čista apstrakcija na čiji 
se sami spomen moramo klanjati. (James, 2001: 41) 14 


Ono što pragmatisti dodatnu ističu je to da na istinu trebamo gledati jednako kao na zdravlje, 
bogatstvo ili snagu jer su to naprosto procesikoji su povezani sa životom i za kojima trebamo 
težiti zato što se za njima isplati težiti. Istina je, kažu pragmatisti, stvorena tijekom iskustva, a 
na pitanje zašto ju stvaramo, može se jednostavno odgovoriti da je to zbog toga što nam tako 
odgovara i što nam u danom trenutku to pogoduje. U ovome racionalisti pronalaze dodatni 
problem; nikako se ne slažu s time daje istina stvorena, za njih istina apsolutno postoji i ono 
što je istinito, istinito je uvijek bez obzira na to postoji li netko tko bi to mogao potvrditi ili 
provjeriti. 15 

Svatko od nas težika nekom dobrom životu, i ako bi nam neko vjerovanje pomoglo i time naš 
život činilo boljim, onda imamo razloga da to vjerovanje prihvatimo sve dok se ono ne kosi s 
drugim životnim koristima. "Što bi za nas bilo bolje da vjerujemo!" - čini se kao definicija 
istine za pragmatiste. 16 

Može se reći da je James uveo nekoliko kriterija istine. Prvi od njih je verifikacija, tj. 
mogućnost da ideju koju smo prihvatili kao istinu možemo i provjeriti Provjera za 
pragmatiste ne znači doslovno i izravno provjeravanje i osobno svjedočanstvo. Najbolji način 
da to napravimo je naprosto da utvrdimo je li ta istina dovela do ispunjenja i zadovoljenja 
naših osobnih želja, interesa i potreba. Ako je postupanje u skladu s tom istinom bilo 
djelotvorno i ništa se nije kosilo tome, onda možemo reći daje naše vjerovanje u tu istinu bilo 


James, W., op.cit., str. 36. - 41. 

15 Ibid, str. 121. 

16 Ibid, str. 46. 

e fik asno. Drugi kriterij je zapravo onaj koherentistički, tj. kriterij prema kojemu je istinito ono 
što se "uklapa u glavnicu prethodnih stečenih istina" (Životić, 1966: 56). 17 


2. Pragmatizam i religija 

Sada kada sam iznijela osnovne teze pragmatizma, moguće je utvrditi i neke implikacije tog 
filozofskog pravca u raspravi o religiji i vjeri u Boga. 

Većina filozofa, ah i laika, složit će se da je racionalnost naših postupaka i vjerovanja koje 
imamo izuzetno bitna i prije svega korisna. Razum je ono što nas razlikuje od životinja i što 
nam pomaže da pametnije i mudrije biramo što ćemo činiti i u što ćemo vjerovati kako bismo 
si osigurali što bolji život. Čini da smo u svakodnevnim životnim situacijama vođeni 
razumom i da često itekako razmišljamo koliko je pametno nešto učiniti ili se voditi nekim 
uvjerenjem Propitkujemo hoće li nas određeno postupanje dovesti do nečeg dobrog, 
korisnog, hoćemo li pogriješiti ako učinimo ovo, a ne ono, itd. S druge strane, ponekad 
odabiremo činiti i ono čemu se razum opire, ono za što možda nemamo prikladno objašnjenje 
pa ipak to nešto u nama stvara dovoljno jaku i čvrstu oduku da tako činimo. Moguće je da je s 
religijom upravo tako. Mnoge ljude odlazak u crkvu, svakodnevna molitva, predaja duhovnim 
stvarima i slično uvelike ispunjava i predstavlja im radost, drugima je to pak potpuno nebitno 
i ne pronalaze u tome nikakav užitak. Čak misle da je potpuno suludo izražavati tol ik o 
divljenje Bogu kad Boga nitko nikada nije vidio niti ima bilo kakvu potvrdu da sve to čemu 
nas Crkva uči i u što želi da vjerujemo doista i postoji. Koliko je uopće razumno držati do 
Boga i usmjeriti svoj život upravo prema njemu, a ne prema nekim drugim stvarima? Kako 
znamo da nismo u zabludi? 

U filozofiji religije, racionalnost religioznog vjerovanja postala je vrlo upitna jer su kriteriji 
racionalnog \jerovanja u Boga bili nedovoljni da bi uvjerili primjerice jednog ateista u to da 
je bolje vjerovati nego ne vjerovati. Na temelju čega bi ateist mogao povjerovati teistu? Što bi 
ga uvjerilo? Što bi teist mogao ponuditi ateistu kao razloge za religiozan život? Kristijan 
Krkač u knjizi Filozofija, pragmatizam i religija navodi nekoliko kriterija teoretske i 
praktične racionalnosti religioznog vjerovanja: religiozna iskustva vjernika, mistična iskustva, 
tradicija i u konačnici korist religioznog vjerovanja za praktičan život. Krkač naglašava daje 

17 Životić, M., op.cit., str. 55. - 56. 

čin davanja povjerenja Bogu zapravo jedan oblik praktične racionalnosti. Praktične, u smislu 
da ćemo od tog povjerenja koje smo dali Bogu imati sigurno neke koristi u budućnosti pa je 
onda i sasvim mudro pokloniti mu to povjerenje. 18 


Osim na razboritosti, tj. racionalnosti, pragmatički argumenti koji idu u prilog teizmu mogu se 
temeljiti i na moralnosti Prije svega, tu treba biti određeno koji su postupci i ponašanja 
moralno poželjni, tj. ako ćemo praktičnost našeg religioznost vjerovanja temeljiti na moralu, 
onda smo svjesni što je moral i što činiti u skladu s njime. Jednostavno rečeno, moral je 
shvaćanje dobrog i lošeg u najširem smislu; moral je skup nekih načela, ideala i pravila koja 
smo usvojili tijekom života i tijekom interakcije s drugim ljudima, a koja nam pridonose u 
stvaranju zdravih i savjesnih odnosa s drugim ljudima. Ako pristajemo moral vezati uz 
religioznost i ako vjerujemo da će nas moral dovesti do dobrih odnosa s ljudima i tako nam 
pomoći da uredimo naš život na najbolji mogući način, onda svakako imamo razloga biti 
predani vjeri 

Spomenut ću dva autora koja govore o pragmatičkim moralnim argumentima. Prvi od njih je 
Robert Adams. Njegova ideja počiva na konceptu demoralizacije, tj. slabljenja moralne 
motivacije. Adams smatra da čovjek može pridonijeti postizanju većeg dobra i ukupnoj 
pozitivnoj vrijednosti univerzuma i stoga je pogrešno ne vjerovati u postojanje moralnog 
poretka. Naše činjenje dobra i težnja ka moralnosti je poželjna, a u to me veliku ulogu igra i 
prihvaćanje teizma. Sljedeći autor je Linda Zagzebski koja kaže daje moralnost djelotvorna 
ako pomoću nje možemo doprinijeti stvaranju dobra i uklanjanju zla u svijeta Razumno je 
pokušati biti moralan ako je i razumno vjerovati da će taj pokušaj u konačnici proizvesti neko 
dobro i da pritom dobro neće biti žrtvovano. U prilog tome ide i kršćanska doktrina koja 
svjedoči o moralnom poretku pa je racionalnije prihvatiti kršćansku doktrinu i tako usmjeriti 
svoja djelovanja na činjenje dobra, nego li odbaciti moralni poredak. Važno je naglasiti da ovi 
pragmatički moralni argumenti, budući da idu u smjeru podrške teizmu, moraju pružiti snažne 
razloge za vjerovanje da je teizam neophodan za moralnost i da najbolje pridonosi moralnoj 
praksi No, neće se svi složiti da je moralnost toliko usko i čvrsto vezana za teizam i općenito 
za religiju. 19 


18 Krkač, K., Filozofija, pragmatizam i religija, Zagreb, vlastita naklada, 2002, str. 33. - 34. 

19 Stanford Encyclopedia of Philosophy, https://plato.stanford.edU/entries/pragmatic-belief-god/#MorArePraAn; 
(stranica posjećena 29. lipnja 2017.) 

Na polju religije, pragmatizam će se sukobiti s mnogim klasičnim teorijama koje se bave 
pitanjem opravdanosti vjerovanja u to da Bog postoji ili ne postoji, a posebno s onima koje 
vječno tragaju za evidencijom (najčešće materijalnom) koja se očekuje od ljudi koji vjeruju da 
Bog ipak postoji. Tu se ponovno možemo osvrnuti na racionalnost vjerovanja jer mnogi 
filozofi smatraju daje iracionalno vjerovati ubilo što ako nemamo epistemičko opravdanje za 
to vjerovanje. Međutim, mi ipak vjerujemo upostojanje tuđe svijesti, prošle događaje, vanjski 
svijet, slobodnu volju i sL iako nemamo konkretnu i čvrstu evidenciju za takva vjerovanja. 
Pragmatiste evidencija u tom smislu neće zanimati. Ako bi nam religija mogla pružiti način na 
koji bismo vodili naš život najbolje moguće i pritom uspješno ispunjavali sve životne potrebe, 
tj. ako bismo to postigli vjerom u Boga, onda je to pravi put i tada ne bismo mogli zanijekati 
Božje postojanje. Pritom nam nije potrebna nikakva dokazna građa kao opravdanje za 
vjerovanje, već su brojni pozitivni ishodi koje nam vjera u Boga donositi zbog kojih imamo 
itekako razloga vjerovati. Čini se da, barem na prvi pogled, možemo govoriti o nekim 
koristima koje imamo od vjere u Boga, odlaska u crkvu, molitve, itd. Bog je netko u koga se 
uzdamo u najtjeskobnijim trenutcima i ukoga imamo apsolutno povjerenje u bolju budućnost. 
Molitva nas smiruje i pruža utjehu onda kada nam je teško, a također s Bogom dijelimo i one 
radosne trenutke za koje vjerujemo da su prisutni upravo kao nagrada jer smo slijedili pravila 
dobrog života koja nam je Bog dao. U vezi s time, može se govoriti i o svrhovitosti Naime, 
brojni predmeti u fizičkom svijetu koji nisu mogli biti napravljeni slučajno, bez svrhe i neke 
uloge, ukazuju na tvorca tih predmeta, Boga, koji je imao na umu neku njihovu korist za 
čovjeka i za svijet. Teist koji vjeruje u Božji plan će u svrhovitom nastanku vidjeti oznaku za 
obećanje. Ako svijet nije upravljan nekom slijepom silom, već vidovitom, onda imamo 
razloga očekivati bolju budućnost i imati povjerenje u Božje dobre namjere. 20 


20 James, W., op.cit., str. 48. - 65. 

2.1. Pragmatički argumenti za Boga i religiozno vjerovanje 


U ovom poglavlju cilj je predstaviti neke konkretne primjere pragmatičkih argumenata. 
Ranije u ovom radu objasnila sam kako su pragmatički argumenti prije svega usmjereni na 
posljedicu koje neko vjerovanje ima za čovjeka. Naravno, cilj je da ta posljedica bude 
pozitivna i da donese neku dobrobit, a ako tome bude tako, vjerovanje će se pokazati istinitim. 
Neki drugi argumenti kojbna se nastoji pokazati i ukazati na postojanje Boga, kao što su 
kozmološki, ontološki ili teleološki argument, usmjereni su na istinitost i nude razloge na 
temelju kojih će se zaključak (a on je da Bog postoji) pokazati istinit. Ti argumenti nisu 
usmjereni na naše subjektivne interese zbog kojih bi nam bilo bolje da prihvatimo da Bog 
postoji. 

Pragmatičke argumente moguće je podijeliti u dvije skupine. Prvi su oni koji su ovisni o 
istinitosti vjerovanja jer ako se neko vjerovanje pokaže kao istinito, a mi smo to vjerovanje 
slijedili, onda su koristi za nas velike. Takav argument je poznata Pascalova oklada koju ću 
izložiti u sljedećem dijelu rada. Druga skupina su oni argumenti koji nisu ovisni o ist in itosti 
vjerovanja jer nam neka vjerovanja donose dobrobit bez obzira bila ona istinita ili neistinita. 
Najčešće se radi o nekim društvenim, psihološkim ili moralnim koristima koja nam pružaju 
takva vjerovanja. Tu spada Jamesova volja za vjerovanjem (The Will to Believe). 21 


2.1.1. Pascalova oklada 

Blaise Pascal bio je francuski filozof, teolog i matematičar iz 17. stoljeća. Rođenje 1623. 
godine u Clermontu (danas Clermont - Ferrand) u Francuskoj. Umro je mlad, 1662., kada mu 
je bilo 39 godina. Pascalova majka umrla je kada je njemu bilo tek 3 godine pa je brigu o 
Pascalu i njegovim dvjema sestrama, Gilberte i Jacqueline, u potpunosti preuzeo otac koji je 
bio matematičar. Pascalovo obrazovanje, koje mu je pružao otac, bilo je usmjereno uglavnom 
prema klasičnim jezicima i matematici. Pascal je od najranijeg djetinjstva bio jako lošeg 
zdravlja što je i razlog zašto se školovao kod kuće. Njegovi uspjesi na polju fizike i 
matematike su veliki: kao fizičar, bavio se problemima tlaka i zvuka te se njegovi zaključci o 
ovisnosti tlaka, temperature i vlage i danas koriste, osobito u meteorologiji, a što se tiče 


21 Krkač, K., op.cit., str. 49.- 50. 

matematike, najveći doprinos dao je na polju geometrije. Međutim, u svrhu trenutne rasprave, 
reći ću nešto više o Pascalovom odnosu prema vjeri. 

Jacqueline, Pascalova mlađa sestra, koja mu je inače puno pomagala zbog njegove bolesti i 
nemoći, je 1648. izrazila želju da postane časna sestra i to u samostanu Port Royal u Parizu 
koji je bio središte jansenizma u Francuskoj u to vrijeme. Pascalov otac se tome protivio, no 
nakon njegove smrti, Jacqueline se ipak pridružila samostanu. Slijedi period u kojemu Pascal 
ostaje sam i prepušta ste svjetskom životu, ali ubrzo shvaća da to nije ono što ga ispunjava. 
Tijekom noći 23. studenog 1654. Pascal doživljava sanjarsko iskustvo koje je kasnije 
protumačio kao vjersko obraćenje. Intenzitet ovog iskustva rezultirao je promjenama u 
Pascalovom životnom stilu, osobito po pitanju intelektualnih interesa i osobnih ambicija. 
Postaje svjestan ispraznosti i ništa vila svjetovnih stvari te nije shvaćao zašto im ljudi uopće 
posvećuju vrijeme. Posljednje godine njegova života bile su posvećene religiji i upravo tada 
Pascal polako skuplja bilješke i počinje pisati u obranu katoličke vjere. Kao razlozi za vjeru, 
tradicionalno su se isticali dokazi u prilog postojanja Boga ili pak svjedočanstva objavljena u 
Novom zavjetu, ali Pascal je drugačije razmišljao. On je smatrao daje načelno nemoguće 
stjeći ili poduprijeti istinsku vjeru na temelju razloga koje će nam netko ponuditi, već je 
istinska vjera čisti dar od Boga. Oni kojima je taj dar dan, mogu prihvatiti ono što je 
neizvjesno i neće tražiti razloge za svoju vjeru već će biti u stanju pristupiti onim stvarnostima 
vjere koje su možda nerazumljive, ali vrijedne. Jedini put do Boga je iskrena vjera. 

Budući da se bavio matematikom, Pascal je s te strane proučavao i samo klađenje. U tome je 

pronašao način na koji bi kršćani mogli usvojiti logiku oklade i tako pokazati kako njihova 

22 

vjera nije nerazumna. 

Ponudio je najpoznatiji pragmatički argument u prilog teizmu koji dokazuje daje vjerovanje u 
postojanje Boga razborito jer će nam osigurati korist po pitanju vlastitog interesa. Svoj 
argument Pascal je izložio u djelu Misli gdje najprije kaže kako je Bog nepojmljiv te da 
čovjek nije u stanju saznati što je Bog niti postoji li on. U skladu s time, nameće se 
prihvaćanje agnosticizma, ali Pascal ipak upozorava na nešto što je teško ignorirati. Teizam, 
osobito monoteizam, nas uči da onaj tko vjeruje u Boga i slijedi njegov nauk ide u raj i tamo 
ga čeka lijep i ugodan život, u miru i blagostanju. S druge strane, onaj tko ne vjeruje i tko čini 
loše stvari završava u paklu i time dobiva najgoru mogućukaznu, a to je život u vječnoj patnji 

22 Stanford Encyclopedia of Philosophy, https://plato.stanford.edu/entries/pascal/ (stranica posjećena 5. sipnja 
2017.) 

i boli. Čini se da je u tom slučaju biti vjernik i igrati na sigurno, točnije ne riskirati kako nam 
poslije ne bi bilo žao, bolja opcija i svakako je od koristi Pascal smatra da smo upravo zbog 
mogućnosti da pretrpimo veliku patnju prisiljeni odlučiti se hoćemo li vjerovati ili ne. Pritom 
on ne navodi nikakav dokaz da Bog postoji niti je to poanta njegove argumentacije, već on 
samo tvrdi da nam se više isplati vjerovati nego ne vjerovati ili pak ostati suzdržani. Budući 
da ne možemo imati konkretno saznanje niti dokaze u pogledu postojanja Boga, moramo tu 
odluku donijeti na temelju vlastite odluke i vjerojatnoće. Vjerojatnost da Bog postoji jednaka 
je suprotnoj vjerojatnosti, onoj da ne postoji dakle izgledi su 50% za svaku opciju, pa onda 
mora postojati neki dublji razlog zbog kojeg ćemo odlučiti kojoj opciji se prikloniti. Ono što 
će biti presudno za odluku, smatra Pascal jesu posljedice svake od opcija: što se dobiva, a što 
gubi? Potrebno je razmotriti konačne posljedice vjerovanja, odnosno ne-vjerovanja. Četiri su 
mogućnosti, tj. ishodi koje navodi Pascal. 

Prvi slučaj je onaj u kojem ja vjerujem da Bog postoji i on doista postoji To je najbolji 
mogući slučaj zato što tada ja dobivam sve; to uključuje vječni život u raju i najveći dobitak. 
U drugom slučaju, a to je onaj u kojemu Bog ipak ne postoji a ja sam vjerovao da postoji 
gubitak je mah. Možda sam uzalud išao u crkvu svake nedjelje i uskratio si neke materijalne 
ih tjelesne užitke, ali sam s druge strane imao psihički mir i blagostanje koje mi je vjera 
pružila. U tom slučaju eventualni gubitak je svakako neznatan u odnosu na gubitak u slučaju 
da nisam vjerovao u Boga, a on postoji. To bi bio najgori mogući slučaj jer me tada čeka život 
u paklu i posljedice su strašne. Tada gubim najviše i ta opcija bi mi se najmanje isplatila. 
Zadnji mogući ishod je onaj u kojemu ne vjerujem da Bog postoji ion doista ne postoji. Tu 
sam na dobitku, ali taj dobitak tiče se svjetovnih užitaka koji su inače neprihvatljivi za 
religiozne ljude. Prema tome, Pascal smatra da je najbolja opcija za nas ta da vjerujemo u 
Božje postojanje jer u tom slučaju ili puno dobivamo ih malo gubimo, i zapravo malo toga 
riskiramo. U slučaju da ne vjerujemo, dobivamo malo, a riskiramo veliki gubitak. 

Problemi i prigovori Pascalovoj okladi 


Prvo pitanje koje se nameće ovom Pascalovom argumentu je sljedeće: je li vjerovanje stvar 
odluke i izbora ili mora postojati nešto dublje što bi čovjeka natjeralo da vjeruje u nešto? Čak 
i kada bismo imali najjaču želju da vjerujemo prijatelju koji nas nastoji uvjeriti da nebo nije 
plavo, bismo li to mogli? Očito je da i kada bismo odlučili povjerovati tom prijatelju, ne 
bismo mogli odmah usvojiti iskreno vjerovanje da je nebo primjerice zeleno. Pitanje je bi li 
Pascalova oklada mogla uvjeriti osobu koja nije vjernik da odjednom počne vjerovati u 
postojanje Boga na temelju razloga koje je Pascal ponudio. Teško je vjerovati u nešto samo 
zato jer smo negdje pročitali kako je to vjerovanje korisno ako sami nemamo neki poriv ili 
strast za to vjerovanje. Pascal na to odgovara kako se zapravo trebamo prepustiti i "predati 
ritualima religioznog života pa će istinsko vjerovanje samo doći" (Đurić, 2011: 206). To bi 
značilo da iako osoba ne može preko noći postati teist i to samo na temelju odluke, ipak može 
odlučiti primjerice čitati vjersku literaturu, postati aktivni član neke vjerske zajednice, moliti 
se itd. Ne postoji jamstvo da će osoba uspjeti u nečemu zato što je tako odlučila, ali Pascal 
vjeruje da su ti mali koraci najbolji način za dostizanje vjere. U slučaju da Bog ne postoji, 
netko bi rekao da su tada svi ti rituali beskorisni i da će nas k tome i zaglupiti, no Pascal ima 
odgovor: "Ako uzmemo predloženu terapiju neće nam se dogoditi nikakvo zlo. Štoviše, bit 
ćemo vjerni, pristojni, pokorni, zahvalni, dobročini, iskreni prijatelji, istinoljubivi... Ve li m 
vam da ćete time dobiti u ovom životu" (Đurić, 2011: 206). 

Drugi mogući prigovor je princip nagrade i kazne koji bi trebao navesti osobu na vjerovanje. 
Netko tko vjeruje u postojanje Boga samo da bi izbjegao kaznu i dobio nagradu ne čini se kao 
istinski vjernik koji iskreno iz dubine sebe ima potrebu za vjerom Religioznost svakog 
čovjeka bi trebala kao temelj imati čovjekovu istinsku ljubav prema Bogu, a ne samo 
subjektivni interes i korist. Ispada, po tome, da je bolji biti iskreni nevjernik nego lažan 
vjernik. Lažan vjernik koji je na manipulativan način izračunao kako će mu vjera donijeti više 
koristi nego štete svakako ne bi trebao biti nagrađen od strane Boga. Štoviše, Bog će takvu 
osobu prije kazniti nego li nagraditi. 

Jedna od primjedbi usmjerena je i na vrijednosti koje netko preferira, a koje su pritom sasvim 
subjektivne. Pascalov argument navodi nas da budemo razboriti i da se odlučimo za ono što 
nam najviše ide u korist. No, korist je opet s druge strane fenomen koji je subjektivan ikoji 
ovisi od osobe do osobe. U ovoj okladi, Pascal smatra da ćemo najbolje proći ako se odlučimo 
za ovozemaljski religiozan život, u skladu s pravilima danima od Boga, uskraćujući si poneka 


16 




zadovoljstva, a sve kako bismo si u budućnosti osigurali vječni život. Netko drugi mogao bi 
više htio opciju u kojoj ne vjeruje u Boga jer tako ima priliku uživati u sadašnjem trenutku, 
bez odricanja i pokore Bogu, pa makar i pod cijenu vječnog pakla. Za njega je to jednako 
racionalno kao i za onoga koji vjeruje, a opet su šanse obojici da Bog postoji iste. Na taj 
način, Pascalova argumentacija neće uvjeriti onoga tko ne vjeruje u ništa jer taj naprosto neće 
biti usmjeren na posljedice i ishode svog (ne)vjerovanja već na sadašnji trenutak. 23 


2.1.2. William James: Volja za vjerovanjem 

Jamesov esej Volja za vjerovanjem iz 1896. godine predstavlja obranu religioznog vjerovanja, 
ah i svakog drugog vjerovanja u nedostatku konkluzivnih dokaza. Suprotstavlja se 
takozvanom agnostičkom imperativu koji kaže da se trebamo suzdržati od vjerovanja onda 
kada je evidencija nedovoljna. Zašto? Zato što treba nastojati izbjeći grešku pod svaku cijenu. 
James će ipak tvrditi da istinu treba tražiti putem svih dostupnih sredstava, pa makar i pod 
cijenu pogreške. James smatra da postoje situacije u kojima ne možemo ponuditi stabilno 
epistemičko opravdanje za neko vjerovanje, ali ako će nas to vjerovanje učiniti boljima iako 
će, u praktičnom smislu, doprinijeti našem životu, onda je racionalno to vjerovanje prihvatiti i 
težitika njemu. James započinje tako što kaže da sve ono u što se može vjerovati je hipoteza, 
a ona može biti živa ih mrtva. Živa je onda kada predstavlja stvarnu, realno zamislivu 
mogućnost za onoga pred koga se postavlja. Jamesov fokus je na hipotezi koju on naziva 
genuine, tj prava. Takva hipoteza je živa (što znači da je osobno značajna), prisilna (jer nas 
tjera da biramo i pored takve hipoteze ne možemo ostati ravnodušni i neopredijeljeni) i 
momentalna, tj. utjecajna (tada su posljedice naše odluke vrlo važne, konkretne i ozbiljne za 
nas). Sva tri uvjeta te hipoteze moraju biti zadovoljena da bi volja za vjerovanjem motivirala 
vjerovanje u istinitost ili neistinitost odgovarajuće hipoteze. Točnije, u sve hipoteze koje 
imaju navedene karakteristike se može vjerovati i onda kada za njih nemamo dovoljno 
evidencije. Zapravo, ističe James, to svakodnevno radimo. Primjer za to su naša moralna ili 
politička vjerovanja. Kada vjerujemo u iskrenost našeg prijatelja, činimo to iako pritom 
nemamo objektivne dokaze, ali ako nikada ne bismo vjerovah prijatelju, to bi dovelo do loših 
praktičnih posljedica koje bi osiromašile naš društveni život. Također, vjerovanje i djelovanje 


23 Đurić, D., Postojanje Boga, Beograd, Zavod za udžbenike, 2011, str. 200. - 209. 

prema tom vjerovanju može povećati sanse za istinitost tog vjerovanja. James se ne protivi 
usklađivanju vjerovanja s dokazima koji su na raspolaganju niti se on suprotstavlja važnosti 
dokaza. Njegov argument se izričito protivi ustručavanju ili zabrani vjerovanja onda kada 

9 S 

izostaje dokaz ili kada je dokaz slab. 

Sada ovu argumentaciju možemo primijeniti na religiju. James piše kako nas religija uči 
dvjema stvarima: prvo, da su "najbolje stvari one koje su najtrajnije, koje se prepliću, one 
stvari u univerzumu koje udaraju posljednji kamen i daju konačno riječ" (Đurić, 2011: 213) i 
drugo, da samim vjerovanjem u to postajemo bolje osobe. Također kaže kako moramo biti 
otvoreni za božju egzistenciju i ne smijemo se ustručavati približiti se religioznom vjerovanju. 
Ako tražimo prethodnu evidenciju kao uvjet za približavanje Bogu, onda ništa nećemo 
postići. Vjerovanje u Božje postojanje mora, od samog početka, biti živa, a ne mrtva hipoteza 
koja podrazumijeva da teizam sa sobom nosi određena dobra koja su od životne važnosti. Na 
taj način, nada daje takva hipoteza istinitaje i dovoljan razlog za vjerovanje u nju. 26 Volja za 
vjerovanjem svakog pojedinca ima bitnu ulogu u odlučivanju između različitih hipoteza s 
kojima se susreće. Čitava spoznaja zapravo ovisi o volji i voljnom naporu ličnosti da izabere: 
upravo je izbor bitan element procesa spoznavanja. Moral i religija su stvar izbora, a 
procesom biranja upravlja volja kojom se nastoje učvrstiti ona vjerovanja koja će donijeti 
korisne ishode. Predviđanje da će određeno vjerovanja biti plodonosno je stvar vjerovanja, a 
bez vjerovanja nema ni motivacije ni spremnosti na djelovanje. Konačno, spoznati nešto je 
rezultat vjere u uspjeh i rezultat voljnog napora pojedinca. "Volja za vjerovanjem stvara 
činjenice, unosi red i poredak u svijet, osmišljava svijet u kojem živimo. Svijet u kojem 
živimo djelo je osobne inicijative" (Životić, 1966: 58). Jamesova filozofija religije se 
najjednostavnije može opisati kao učenje o rješavanju osobnih kriza aktom volje za 
vjerovanjem 27 

Osvrnut ću se dodatno na fenomen slobodne volje koji je zapravo jedna od glavnih teza 
Jamesove filozofije psihologije. U skladu s pragmatističkim odbijanjem shvaćanja istine kao 
statičke, zauvijek dane oznake stvari, zaključak je da postoji mnoštvo istina te daje svemir u 
kojem živimo zapravo pluralističan. Svatko od nas ima svoje specifične potrebe i interese koji 

~ 4 Internet Encyclopedia of Philosophy, http://www.iep.utm.edU/iames-o/#SH3c (stranica posjećena 5. srpnja 
2017.) 

Stanford Encyclopedia of Philosophy, https ://plato. stanford.edu/entries/pragmatic-belief- 
god/#WilJamWilBelArg (stranica posjećena 9. srpnja 2017.) 

26 Đurić, D., op.cit., str. 213. -214. 

27 Životić, op.cit., str. 58. - 63. 

nisu nužno međusobno kompatibilni. To znači da postoji puno suprotstavljenih vjerovanja te 
da su ljudi stalno izloženi situacijama u kojima moraju birati u što će vjerovati. Slobodna 
volja je ta koja sudjeluje u tom odabiru. Voljni element je osobito obilježje našeg mentalnog 
života koje nam daje osjećaj stvarnosti koji se javlja u našim svakodnevnim iskustvima i koje 
pridonosi zadovoljenju svakodnevnih potreba. Kada ne bismo bili u mogućnosti vlastitom 
voljomo odabirati vjerovanja, živjeli bismo u kaosu neorganiziranih utisaka, a naše djelovanje 
i interakcija sa svijetom bih bi nemogući U eseju Volja za vjerovanjem James je objasnio 
kako slobodna volja igra ulogu u religijskim vjerovanjima jer se za ista ne možemo 
opredijeliti na temelju racionalnih razloga budući da svjedočanstva drugih ljudi nisu dostatna. 
S druge strane, naš um se ne zadovoljava tune da ostane neopredijeljen niti rado prihvaća 
neutralnu, agnostičku poziciju. Mnogi se ljudi suzdržavaju od vjerovanja onda kada ne 
raspolažu s dovoljno dokaza ili razloga na temeljukojih bi prihvatili vjerovanje, a često nema 
ni potrebe odmah odlučiti hoćemo li vjerovati u nešto ih ne. Primjerice, neki će reći da je 
pitanje vjere u Boga takvo da nije potrebno pod svaku cijenu zauzeti određeno vjerovanje niti 
bi to vjerovanje imale bitne praktične posljedice za život. Jamesov argument ne kaže da su te 
osobe u krivu, tj. da se odluke koje se tiču vjere i religije trebaju donijeti uvijek. James pak 
smatra da je jednako emocionalno i neracionalno prihvatiti kao i ne prihvatiti vjeru u Boga. 
Netko tko ne vjeruje nema racionalne razloge kojima bi opravdao svoj ateistički ih agnostički 
stav: isto to vrijedi i za osobu koja vjeruje. Jedini način na koji bi osoba mogla tvrditi da bi se 
trebalo ne vjerovati je na temelju neracionalnog razloga, a to je pod utjecajem temperamenta. 
Na jednaki način, teist će osjetiti da je pitanje vjere itekako relevantno i aktualno i osjećat će 
prisilu da se opredijeli (za razliku od agnostika koji tu prisilu ne osjeća), a to nije ništa drugo 
nego voljni element kojije dio nas ikoji služi kao opravdanje našeg stava. 

Jamesova teorija religioznog iskustva ne bavi se pitanjem činjeničnog znanja koje bismo 
mogli imati o Božjoj egzistenciji Bilo koji stav da zauzmemo, bilo teistički, agnostički ili 
ateistički, bit će, iz perspektive pragmatizma, istinit. Objektivni sadržaj religije je 
neprovjerljiv i stoga je potpuno podređen subjektivnim posljedicama koje izaziva. Glavno 
pitanje je što bi u danom slučaju trebalo vjerovati i s kojim posljedicama ćemo se susresti, a 
Jamesov odgovor je upravo na tragu Pascalove ideje da je najbolje izabrati opciju koja bi 
mogla imati manje loših posljedica. Međutim, ono što je novina kod Jamesa, a što kod Pascala 
ne nalazimo, je životnost i prisila vjerskog opredijeljenja. Kod takvih pitanja, mi vidimo 
stvarnu životnu mogućnost pa čak i korisne posljedice za život koje za neka druga 
neutemeljena \jerovanja ne vidimo i ne prepoznajemo; npr. za vjerovanje da će nam djetelina 

s četiri lista donijeti sreću. Ne smatramo da će nam odluka da po vjerujemo ili ne po vjerujemo 
u takvu tvrdnju unijeti bitnu razliku ili donijeti kakvu korist/štetu u svakodnevnim životnim 
aktivnostima niti osjećamo prisilu da tu odluku uopće donesemo. S druge strane pak, tvrdi 
James, vjerska pitanja pripadaju upravo toj dimenziji važnih pitanja pored kojih ne ostajemo 
ravnodušni ih nezainteresirani. 28 


Problemi i prigovori Jamesovoj volji za vjerovanjem 

Najčešći prigovor koji se može uputiti Jamesovom argumentu je taj da takav argument 
predstavlja neograničenu dozvolu za vjerovanje u bilo što, međutim, ako imamo za cilj 
vjerovati u ono što je istinito, Jamesova argumentacija nam neće biti od pomoći Drugim 
riječima, nadanje da je neka teza u koju želimo vjerovati istinita nije dovoljno da bismo mi 
doista imali razloga misliti da je ona istinita. Čini se da je potrebno nešto više i čvršće od 
same nade. 

Sljedeći, možda značajniji prigovor, tvrdi da Jamesov argument ne pokazuje da osoba može 
imati dovoljan moralni razlog kako bi podržala epistemički neosnovano vjerovanje. U 
pozadini ovog prigovora stoji tvrdnja da je moralna dužnost svake osobe ta da svoja 
vjerovanja podvrgne dokazima jer biti moralno odgovorna osoba znači imati dobre razloge za 
svoja vjerovanja i uvjerenja. Vjerovati u epistemički neosnovanu postavku značilo bi povredu 
spomenute moralne dužnosti. Prigovor se može objasniti i na sljedeći način: mi, kao 
intelektualna bića držimo do toga da maksimalno povećamo količinu istinitih i značajnih 
vjerovanja te, s druge strane, da smanjimo ona vjerovanja koja su lažna i koja nam ne služe. 
Kada su vjerovanja koja prihvaćamo podržana odgovarajućim dokazima, tada smo i ispunili 
moralnu dužnost i naša vjerovanja su moralno valjana. Moralno i intelektualno odgovorna 
osoba povrijedila bi svaki oblik moralne dužnosti kada bi prihvaćala uvjerenja za koja nema 
odgovarajuću podršku. Jamesov odgovor ipak bi bio da postoji očita razlika između toga da 
imamo razloga vjerovati da je određena tvrdnja istinita i da imamo razloga potaknuti 
vjerovanje u istinitost tvrdnje. Nedvojbeno je da za neke tvrdnje, a pogotovo za ovu koja je 
predmet ovoga rada, a ta je da Bog postoji, ne možemo i nećemo naći dovoljno dokaza, ali 
stvaranje vjerovanja u tu tvrdnju je racionalna stvar za napraviti. Pravilo da svako vjerovanje 


28 James, W„ op.cit., str. XIV. - XVIII. 

mora biti podržano razlozima jer u suprotnom kršimo određene dužnosti nam unaprijed 
ograničava vjeru i zatvara put do nekih istina. 29 

Jamesov argument mogli bismo obraniti i pozivajući se na teret dokazivanja. Boran Berčić u 
sažetom izdanju svoje knjige Filozofija objašnjava kako pragmatist može teret dokazivanja 
neke tvrdnje prebaciti na skeptika te kako je za pragmatiste itekako racionalno zadržati 
postojeća uvjerenja sve dok mu služe i onda kada za njih nema dokaze. Pragmatistička 
epistemologija dopušta nam da se služimo onim vjerovanjima koja nam rade i pomoću kojih 
funkcioniraju sva naša svakodnevna djelovanja. Isto tako, bitna su nam i ona vjerovanja koja 
nam omogućuju uspješnu suradnju i komunikaciju s okolinom i s drugim ljudima. Tek kada 
nas neko vjerovanje prestane dovoditi do uspješnih rezultata i kada se pokaže ne korisnim i 
nepoželjnim, onda ga imamo razloga odbaciti Pragmatist se s punim pravom može pitati: 
Zašto bih dovodio u pitanje vjerovanje koje mi se pokazalo uspješnim? Onaj tko ne vjeruje u 
moje tvrdnje koje me služe treba mi ponuditi razloge da te tvrdnje odbacim ili da ih 
zamijenim nekim drugim, možda boljim tvrdnjama. No, čak i mogućnost da sam u krivu i 
činjenica da ne raspolažem dokazima kojima bih nedvojbeno svima pokazao da su moja 
vjerovanja istinita nisu razlog za odbacivanje tih vjerovanja. Stoga, umjesto da se vodimo 
pravilom da se vjerovanje ne smije prihvatiti bez razloga, pragmatisti predlažu drugačije i 
kažu da ne treba odbacivati vjerovanja bez razloga. Sve dok druga osoba ne opravda odluku o 
odbacivanju postojećih stavova, pragmatist ih treba zadržati. 30 


Stanford Encyclopedia of Philosophy, https ://plato. stanford.edu/entries/pragmatic-belief- 

god/#WilJamWilBelArg (stranica posjećena 15. kolovoza 2017.) 

Berčić, B., Filozofija, Sažeto e-izdanje , Zagreb, Ibis grafika, 2012 
https://bib.irb.hr/datoteka/546996.Bercic Filozofija e-izdanie.pdf (stranicaposjećena 16. kolovoza 2017.) 

2.2. Fideizam 


Fideizam je gledište suprotno evidencijalizmu i prema kojemu je sasvim opravdano prihvatiti 
religijsko vjerovanje bez evidencije. Zapravo, fideisti će smatrati da su razlozi na temelju 
kojih bi osoba prakticirala i opravdala svoje religijsko vjerovanje potpuno nepotrebni i da ih 
je neprikladno tražiti. Ipak, treba naglasiti da fideizam nije pojam koji označava sinonim za 
religijsko vjerovanje, već se radio filozofskom gledištu koje razmatra odnos vjere i dokaza za 
vjeru, tj. razuma, a ono što proizlazi kao zaključak je to da vjera nije ovisna o dokazu, štoviše, 
može mu i proturječiti. Na taj način, vjera koja nije utemeljena na kon kr etnom dokazuje čak 
moćnija, a često i suprotna onome što nalaže razum. Fideizam se često veže uz W. Jamesa, ali 
i Pascala. 31 

Jedan od razloga zbog kojeg se Pascala često povezuje s fideizmom je njegovo, već 
spomenuto, sanjarsko iskustvo koje je on opisao kao veoma moćno i više mistično nego li 
racionalno i shvatljivo. Koliko god je to iskustvo bilo neobjašnjivo i nespojivo sa zdravim 
razumom, ono je za Pascala bilo toliko jako da je označilo prekretnicu u njegovom životu i 
potaklo ga na vjeru koja nikako nije nerazumna. Dakle, sam proces putem kojeg je Pascal 
došao do religijskog vjerovanja, tj. mistično iskustvo koje je doživio, možda nije racionalno, 
ali to ne znači da je njegova vjera zbog toga iracionalna. Primjerice, Kekule je otkrio oblik i 
strukturu molekule benzena usnu, ali njegovo otkriće, iracionalno ili ne, pokazalo se istinitim 
i sasvim prihvatljivim. Sljedeći razlog spajanja Pascalovog vjerskog stajališta s fideizmom je 
njegovo poimanje Boga kao beskonačnog i skrivenog u smislu da su njegova priroda i 
postojanje za nas neshvatljivi i nadilaze ograničenost našeg razuma i osjetilnih mogućnosti 
Ali ono što Pascal želi je pokazati da iako empirijski ne možemo doći do Boga, to ne znači da 
je iracionalno vjerovati u Boga i da je takva vjera suprotna razumu. Pascalkaže: "Vjera doista 
govori ono što osjetila ne govore, ali ne suprotno onome što vide. To je iznad njih, a ne 
suprotno njima" ( http://www.iep. utm.edu/pascal- b/#FI5 ). Poanta je da možemo prihvatiti i 
one stvari koje su neshvatljive ih nespoznatljive. Pascalova oklada najbolje ilustrira činjenicu 


31 Stanford Encyclopedia of Philosophy, https://plato.staiiford.edu/entries/fideism (stranica posjećena 16. 
kolovoza 2017.) 

daje postojanje Boga nesigurno i ne može biti dokazano, ali praktičnost vjerovanja u Božje 
postojanje čini to vjerovanje u skladu s očekivanjima razuma. 32 

Spomenula sam da je Jamesov rad Volja za vjerovanjem napisan kako bi pokazao da 
vjerovanje može biti razumno i u odsustvu dokaza. Takvo vjerovanje se događa onda kada se 
suočimo s onime što James naziva genuine option. Ljudi su bića koja, držeći se nekih 
uvjerenja i odlučujući pametno za vlastiti život, imaju dva cilja: prvi je izbjeći grešku, tj. 
pogrešno djelovanje i drugi je vjerovati u ono što je istinito. James smatra da se radi o 
potpuno različitim ciljevima jer se često greška može izbjeći na način da se jednostavno 
suzdržimo od vjerovanja, ali isto tako, biti fokusiran na izbjegavanje grešaka može rezultirati 
uskraćivanjem mogućnosti kasnije nagrade. Najbanalniji primjer za to su odnosi s drugim 
ljudima. Ako se prema osobama koje nas okružuju ponašamo zatvoreno, stalno tražimo čvrste 
i dovoljne dokaze da bismo nekome povjerovali, radije biramo nepovjerenje kako se ne bismo 
razočarali i slično, tada umjesto mostova gradimo zidove i nećemo moći uživati u dobrim i 
korisnim odnosima s ljudima koji bi nas ispunjavali. Ono što će nas ispuniti i biti djelotvorno 
za život je istina pa u tom slučaju je puno bitnije tražiti istinu nego li izbjegavati pogrešku. 
James smatra da je tako s religijom: religijska hipoteza je genuine option - ona je živa, 
prisilna i momentalna i tu ne možemo, a da ne zauzmemo stranu, te kod takvih hipoteza nije 
dovoljno samo izbjeći pogrešku, već potražiti istinu. U nedostatku vidljivih i konkluzivnih 
dokaza, ljudi su skeptični prema religijskim uvjerenjima jer imaju strah od toga da će biti u 
krivu, da im ona neće ništa donijeti, boje se rizika i radije odlučuju ne biti religiozni. S druge 
strane, ono što religiozne ljude pokreće i motivira je nada. James ne vidi racionalnu osnovu u 
biranju straha nad nadom. Zašto bi netko radije odlučio ne vjerovati zbog straha od pogreške 
umjesto vjerovati i nadati se istini? Odbijanje vjerovanja jednako je rizično kao i predanost 
vjeri: zašto bismo onda prevagnuli prema emociji straha, a ne prema nadi? 


32 Internet Encyclopedia of Philosophy, http://www. iep.utm.edu/pas cal-b/#H5 (stranica posjećena 16. kolovoza 
2017.) 

33 Stanford Encyclopedia of Philosophy, https://plato.stanford.edu/entries/fideisni/ (stranica posjećena 20. 
kolovoza 2017.) 

3. Zaključak 


Pragmatizam kao teorija u pogledu znanja i vjerovanja može se smatrati vrlo prihvatljivom s 
obzirom da dopušta pluralnost ispravnih mišljenja, ali ne zahtijeva posjedovanje čvrstih 
dokaza i opravdanje za ista. Kada se nastoji doći do jedne, univerzalne i apsolutne istine, to se 
teško postiže i neće svi moći prihvatiti ono što se smatra jedinstvenom istinom jer iz činjenice 
da svi živimo različitim načinom života, u različitim kulturama i s različitom poviješću 
razvoja slijedi da onda i prihvaćamo različita uvjerenja ovisno o tome kakvi su nam interesi i 
kakva očekivanja imamo. Također, ne smatram da je traženje nedvojbenih i neosporivih 
načela i znanja potrebno pod svaku cijenu, jer pitanje je što bismo s takvim znanjem, bi li nam 
služilo i kako bismo ga mogli iskoristiti u svrhu životnog napretka i povećanja korisnog 
djelovanja.Vjerujem da svatko na određeni način želi imati neku korist od svojih stavova, 
misli i stečenih uvjerenja, bilo u smislu održavanja duhovnog zdravlja, visoke i pozitivne 
vibracije i podizanja raspoloženja, bilo zarad efikasnog poslovanja, odnosa s ljudima i slično. 
Ako je cilj zadovoljenje što većeg broja ljudi i dopuštanje da svatko kreira svoju istinu, onda 
se pragmatizam najbolje uklapa u taj okvir jer dozvoljava da tijekom različitih iskustava 
usvajamo ono što je za nas tada najbolje i što ima važnost za ostvarenje cilja. 

Kada je riječ o religiji i njezinom temeljnom pitanju Postoji li Bog?, pragmatizam može dati 
neke odgovore koji idu na stranu teizma, ah i ateizma. Međutim, ovaj rad bio je usmjeren na 
praktične argumente u prilog vjerovanja da Bog ipak postoji koji nastoje opravdati poželjnost 
takvog vjerovanja. Pascalova oklada pokazala je da su posljedice vjere u Boga puno bolje po 
nas i time isplativije od onih koje bi nam donijelo okretanje od vjere i religije ili pak 
ravnodušnost prema istoj. No, ipak je glavni nedostatak tog argumenta taj što ne polazi od 
unutarnjeg poriva pojedinca i njegove samostalne potrebe za vjerom i ljubavi prema Bogu, 
već od usmjerenosti ka interesu i dobitku. Vjera bi barem jednim dijelom trebala biti 
potaknuta voljom koja je nezavisna i koja nije vezana za korist. Jame sova volja za 
vjerovanjem čini se kao bolje prihvaćen argument jer, barem u nekom smislu, nije puki 
izračun isplativosti vjerovanja kao što bi to mnogi zamjerili Pascalovoj okladi. James nastoji 
objasniti kako nam vjera u Boga, baš iz razloga što nitko ne ostaje ravnodušan prema tom 
pitanju, može otvoriti put ka istiniti, dok odbijanjem da Bog postoji zatvaramo vrata u bolj i i 
ispunjeniji život. 

Sve u svemu, kada odlučujemo želimo li biti religiozni i kada se susrećemo s drugim važnim i 
aktualnim pitanjima, trebamo i imamo pravo odabrati uvjerenja koja će nam služiti i čija će se 

produktivnost pokazati na svim poljima našeg života. Pritom se ne moramo pitati jesu li ta 
uvjerenja istinita ili ne, trebaju li biti odobrena od strane drugih ljudi te jesmo li u pravu jer 
sve dok nama čine bolje i pružaju osjećaj zadovoljstva, to je pokazatelj da smo na ispravnom 
putu. 

Sažetak 


Ovaj rad potaknut je pitanjima i raspravama koje su vezane uz religiju i vjerovanje u 
postojanje Boga te odlučivanje o tome u što vjerovati i na temelju čega. Izložena je glavna 
teza pragmatizma, filozofskog pravca koji se pojavljuje u drugoj polovici 19. stoljeća, prema 
kojemu nam sva vjerovanja i teorije koje posjedujemo trebaju služiti i biti od koristi u praksi, 
tj. u djelovanju i trebaju nam osigurati uspješnost i pouzdanost na polju osobnih, ali i 
društvenih interesa. Prvi dio rada posvećenje pragmatističkom shvaćanju istine Williama 
Jamesa, filozofa koji je pragmatizam učinio popularnim razradivši temeljnu ideju Charlesa 
Peircea, a ta je da su naša vjerovanja ustvari pravila za djelovanje. James definira istinite 
teorije kao one koje se pokažu kao najbolji instrumenti za djelovanje utoliko što služe kao 
sredstva da bi se postigla sva životna zadovoljenja. Najbolje rečeno, istina za pragmatiste ima 
funkciju da nas vodi ka onome što nam se najviše isplati U tom smislu, pragmatizam se 
okreće od racionalizma i traženja objektivne istine i prihvaća pluralnost istine. Sljedeći i 
središnji dio rada usmjerenje na pitanje racionalnosti religijskog vjerovanja s obzirom na 
manjak konkluzivnih i iskustvenih dokaza za postojanje Boga. Ipak, moguće je ponuditi 
pragmatičke argumente u korist teizma, a njihova osnova je pokazati i ukazati na korist 
religioznog vjerovanja za praktičan život. Odabrana su dva najpoznatija takva argumenta, a to 
je Pascalova oklada i Jamesova volja za vjerovanjem. Dana je i poveznica s fideizmom, 
gledištu prema kojemu vjera nije ovisna o dokazu, a onda proizlazi i sam zaključak prema 
kojemu je prirodu istinske vjere sasvim neprimjereno povezivati s racionalnošću i apsolutnom 
objektivno šću, već osobnim unutarnjim po rivom i nadom. 

Ključne riječi: pragmatizam, religija, korist, William James, Pascal, racionalnost, fideizam 

Silnima rv 


This work is motivated by questions and polemics related to religion and belief in God's 
existence, and also decision about what to believe and on what basis. It is illustrated the main 
thesis of pragmatism, a philosophical tradition that originated in the second half of the 
nineteeth century according to which ali the beliefs and theories we posses should serve and 
be of use in practice and in our daily action and should ensure success and reliabihty in the 
field of personal, but also social interests. The first part of this work is is devoted to the 
pragmatic understanding of the truth by William James, a philosopher that is given credit for 
its development after he elaborated the idea of Charles Peirce. Peirce asserted that our behefs 
are in fact rules for action and James defines true theories as being the best instruments for 
action because they serve as means to achieve ali life satisfaction. The truth, for pragmatists, 
has the function to lead as to what is the most useful and worthwhile. Conforming to that, 
pragmatism is turning fromrationalism and from searching the objective truth and accepts the 
plurality of truth. The Central part of the work focuses on the issue of rationality of religious 
behefs in view of the lack of conclusive and experiential evidence for the existence of God. 
Even so, it is possible to offer pragmatic arguments in support of theism and their basis is to 
show and point to the benefit of rehgious beliefš forpractical life. Pascal's Wager and James's 
Will to Believe are the two most famo us theistic pragmatic arguments and they are exposed in 
this work. In conclusion, there is a connection to fideism, the view that faith is not dependent 
onproof and personal opinion that the nature of true faith is not necessary linked to rationality 
and absolute objectivity, but rather to one’s inner feelings and hope. 

Key words: pragmatism, religion, benefit, William James, Pascal, rationality, fideism 

